
বিশ্ববিদ্যালয় 


অপরিচিত « আসনে অনভ্যন্ত কর্তব্যে কলিকাতা 
বিশ্বিগ্ঠালয় আমাকে আহ্বান করেচেন। তাঁর প্রত্যুত্তর 
আমি আমীর সাদর অভিবাদন জানাই । 

এই উপলক্ষ্যে নিজের ন্যুনতা প্রকাশ হয়তো 
শোভন রীতি। কিন্তু প্রথার এই অলঙ্কারগুলি বস্তুত 
শোভন নয় এবং তা নিক্ষল। কর্তব্যক্ষেত্রে প্রবেশ 
“করার উপক্রমেই আগে থাকতে ক্ষমা প্রার্থনা করে 
রাখলে সাধারণের মন অনুকূল হতে পারে এই ব্যর্থ 
আশার ছলনায় মনকে ভোলাতে চাইনে। ক্ষমা প্রার্থনা 
করলেই অযোগ্যতার ক্রি সংশোধন হয় না, তাতে 
কেবল ক্রটি স্বীকার করাই হয়। বীর! অক্রুণ, তীর! 
সেটাকে বিনয় বলে গ্রহণ ,করেন না, আত্মগ্রানি বলেই 
গণ্য করেন। 

যে কর্মে আমাকে আমন্ত্রণ কর! হয়েচে সে সম্বন্ধে 
আমার সম্বল /কী আছে তা कोट्या. অগৌচর নেই। 
অতশ্খব ধরে নিতে পারি কম্দ্রটি আমার যে উপযুক্ত, 
সে বিচার কর্তৃপক্ষদের দ্বার! পূর্বেবই হয়ে গেছে । 





/ 


বিশ্ববিদ্যালয় 


এই ব্যবস্থার মধ্যে কিছু নৃতনত্থ আছে, তার থেকে 
অনুমান করা যায় বিশ্ববিগ্ভালয়ের মধ্যে সম্প্রতি কোনো £ 
একটি নুতন সঙ্কল্লের সুচনা হয়েচে। হয়তো মহৎ 
তার গুরুত্ব। এই জন্য ুস্পষ্টরূপে তাকে উপলব্ধি 
করা চাই। 
বহুকাল থেকে কোনো একটি -বিশেম পরিচয়ে 
আমি সাধারণের দৃষ্টির সন্মুখে দিন কাটিয়েচি। আমি 
সাহিত্যিক, অতএব সাহিত্যিকরূপেই আমাকে এখানে 
আহবান করা হয়েচে এ 'কথা স্বীকার করতেই হবে। 
সাহিত্যিকের পদবী আমার পক্ষে নিরুদ্ধেগের বিষয় নয়, « 
এ 





বহুদিনের কঠোর অভিজ্ঞতায় সে আমি নিশ্চিত জানি। ( 
সাহিত্যিকের সমাদর রুচির উপরে নির্ভর করে, যুক্তি 
প্রমাণের উপর নয়। এ ভিত্তি কোথাও কাচা কোথাও ৮ 
পাকা, কোথাও" কুটিল, সর্বত্র এ সমান ভার সয় না। - 
তাই বলি, কবির কীর্তি कोि-छळ নয়, সে কীর্তি-তরণী। f 
खावर्खमकून বহু দীর্ঘ কালস্সোতের সকল পরীক্ষা! সকল 

সঙ্কট উত্তীর্ণ হয়েও যদি তার এগিয়ে চলা বন্ধ না হয়, * 
অন্তত নোঙর করে থাকবার একটা! ভদ্র ঘাট টি, 
লে পায় তবেই সাহিত্যের পাকা খাতায় কোনে! একটা “ : 
বর্পে তার নাম চিহ্নিত হতে পারে। ইতিমধ্যে লোকের शर 


মুখে মুখে नांना অন্মুকুল প্রতিকূল বাতাসের আঘাত * 
খেতে খেতে তাকে ঢেউ কাটিয়ে চলতে হবে। =. 

মহাকালের -বিচার-দরবারে চূড়ান্ত শুনানির লগ্ন ঘণ্টায় 

£ ঘণ্টায় ঘটে ना, বৈতরণীর পরপারে তার বিচার-সভা । 
* বিশ্ববি্ভালয়ে বিছ্ধানের আসন চিরপ্রসিদ্ধ। সেই 
পাণ্ডিত্যের গৌরবগন্তীর পদে সহসা সাহিত্যিককে 
বসানো হোলো । সুতরাং এই রীতিবিপধ্যয় অত্যন্ত 
বেশী করে চোখে পড়বার বিষয় হয়েচে। এ রকম 
বহু তীক্ষদৃপ্রিসঙ্কুল কুশীক্কুরিত পথে সহজে চলাফেরা! 
কর! আমার চেয়ে অনেক শক্ত মানুষের পক্ষেও দুঃসাধ্য । 
আমি যদি পণ্ডিত হতুম তবে নানা লোকের সম্মতি 
এ... অসম্মতির चन्व সত্বেও পথের বাধা কঠোর হোত না। 
१ কিন্তু স্বভাবতই এবং . অভ্যাসবশতই আমার চলন 
* অব্যবসায়ীর, চালে; বাহির থেকে আমি এসেচি 
আগস্থক, এই: জন্য প্রশ্রয় প্রত্যাশা করতে আমার 

ভরসা হয় না। * 

অথচ আমাকে নির্ববাচন করার মধ্যেই আমার 
সন্বন্ধে একটি অভয়পত্রী প্রচ্ছন্ন আছে সেই আশ্বাসের 


= আভাস পুর্বেবই দিয়েচি। নিঃসন্দেহ আমি এখানে 


“চলে এসেচি কোনে! একাঁট कडू পরিবর্তনের মুখে । 

'* পুরাতনের সঙ্গে আমার অসঙ্গতি থাকতে পারে, কিন্তু 

নুতন বিধানে নবোদ্ধম হয়তো আমাকে তার আনুচর্ধো 
* শ্রন্পণ করতে অপ্রসন্ন হবে না । 

বিশ্ববিগ্ভালয়ের কম্মক্ষেত্রে প্রথম পদার্পণ কালে এই 


ক 

কথাটির আলোচনা করে অন্যের কাছে না হোক অন্তত 
নিজের কাছে, বিষয়টিকে স্পষ্ট করে তোলার প্রয়োজন ৫ 
আছে। অতএব আমাকে জড়িত করে যে ব্রতটির 
উপক্রম হোলো! তার ভূমিকা এখানে স্থির করে নিই। 

বিশ্ববিদ্যালয় একটি বিশেষ সাধনার ক্ষেত্র । 
সাধারণভাবে বলা চলে সে সাধন! विछांत्र সাধনা । 
কিন্তু তা বললে কথাটা সুনির্দিষ্ট হয় না, কেনন! বিদ্যা 
শব্দের অর্থ ব্যাপক এবং তার সাধনা বহুবিচিত্র । 

এদেশে আমাদের বিশ্ববিদ্যালয়ের একটি বিশেষ 
আকার প্রকার ক্রমশ পরিণত হয়ে উঠেচে । ভারতবর্ষের 


"ज्या 


PEE এন ৬ 


আধুনিক ইতিহাসেই তার মূল নিহিত। এই উপলক্ষ্যে (7 


তার বিস্তারিত বিচার অসঙ্গত হবে না, বাল্যকাল* 
হতে বীরা এই বিগ্ালয়ের নিকট-সংত্রবে আছেন 
তার! আপন অভ্যাল ও মমত্ের বেষ্টনী থেকে ছাড়িয়ে 
নিয়ে একে বৃহ কালের পরিপ্রেক্ষণিকায় দেখতে 
হয়তো! কিছু বাঁধা পেতে পারেন । সামীপোর এবং 
অভ্যাসের সম্বন্ধ না থাকাতে আমার পক্ষে সেই 
ব্যক্তিগত বাধা নেই ; অতএব আমার অসংসক্ত মনে এর 
স্বরূপ কীরকম প্রতিভাত হচ্চে সেটা সকলের পক্ষে * 
স্বীকার করবার যোগ্য না হলেও বিচার করুবার যোগ্য । 
বলা বাহুল্য সুরোপীয় ভাষায় যাকে মুনিভন্ৰীটি" 
বলে প্রধানত তার উন্তব যুরোপে । অর্থাৎ যুনিভসিটির 

* -  যে-চেহারার সঙ্গে আমাদের আধুনিক পরিচয় এবং 
“যার সঙ্গে আধুনিক শিক্ষিত সমাজের ব্যবহার, সেটা 
সমূলে ও শাখাপ্রশাখায় বিলিতি। আমাদের দেশের 
অনেক ফলের গাছকে আমরা বিলিতি বিশেষণ দিয়ে 
থাকি, কিন্তু দিশি গাছের সঙ্গে তাদের কুলগত প্রাভেদ 
থাকলেও প্রকৃতিগত ভেদ নেই । আজ পর্যন্ত আমাদের 

, ९ বিশ্ববিদ্যালয় সম্বন্ধে সে কথা সম্পূর্ণ বলা চলবে না। 

তার নামকরণ, তার বূপক্রণ এদেশের সঙ্গে সঙ্গত 
নয়, এদেশের আবহাওয়ায় তার স্বভাবীকরণও ঘটেনি । 

_ অথচ এই যুনিভপ্িটির প্রথম প্রতিরূপ একদিন 

ভারতবর্ষেই দেখা দিয়েছিল। নালন্দা, বিক্রমশীলা, 
তক্ষশ্লীলার বিদ্যায়তন কবে প্রতিষ্ঠিত হয়েছিল তার 
নিশ্চিত কাল নির্ণয় এখনো। হয়নি, কিন্তু ধরে নেওয়া 
যেতে পারে যে, যুরোপীয় ঘুনিভসিটির * পূর্বেবই তাদের 
আবির্ভাব। তাদের উদ্ভব ভারতীয় চিত্তের আন্তরিক 
প্রেরণায়, স্বভাবের অনিবাধ্য আবেগে। তার পূর্ববর্তী 

* কালে বিদ্যার সাধনা ও শিক্ষা বিচিত্র আকারে ও 

২... বিবিধ প্রণালীতে দেশে নানা স্থানে ব্যাপ্ত হয়েছিল 

च কথা ুনিশ্চিত। সমাজের সেই সববত্র-পরিকীর্ণ 
সাধনাই পুঞ্জীভূত্ত কেন্দ্রীভূতরূপে এক সময়ে স্থানে: স্থানে 

* দেখা मेल । bl 

.-2”€ এর থেকে মনে পড়ে ভারতবর্ষে বেদব্যাসের যুগ, 


} 

{ 
মহাভারতের कान দেশে যে-বিদ্যা,. যে-মননধারা, “ 
যে-ইতিহাসকথা। দূরে দূরে বিক্ষিপ্ত ছিল, এমন কি, * 1 k 
দিগন্তের কাছে বিলীনপ্রায় হয়ে এসেচে, এক সময়ে 1 
তাকে সংগ্রহ ক্র তাকে সংহত করার নিরতিশয় { 
আগ্রহ জেগেছিল সমস্ত দেশের মনে। নিজের চিৎ- 
প্রকর্ষের যুগব্যাপী এশ্ধ্যকে স্ুস্পষ্টরূপে নিজের গোচর \ 
করতে না, পারলে তা ক্রমশ অনাদরে অপরিচয়ে জীর্ণ * 
হয়ে বিলুপ্ত হয়। কোনো এক কালে এই আশঙ্কায় 
দেশ সচেতন হয়ে উঠেছিল; দেশ একান্ত रेष! করেছিল 
আপন সূত্রচ্ছিন্ন রত্রগুলিকে উদ্ধার করতে, সংগ্রহ করতে, 


তাকে সুত্রবদ্ধ করে সমগ্র করতে, এবং তাকে সবর 
লোকের ও সর্ববকীলের ব্যবহারে উৎসর্গ করতে 

দেশ আপন বিরাট চিন্ময়ী প্রকৃতিকে প্রত্যক্ষরূপে 
সমাজে স্থিরপ্রতিষ্ঠ করতে উৎস্থক হয়ে উঠল। যা न 


আবদ্ধ ছিল বিশেষ বিশেষ পণ্ডিতের অধিকারে, - তাকেই 
অনবচ্ছিন্নরূপে ১ আয্মস্তগোচর করবার 
এই এক আশ্চর্য্য অধ ॥ এর মধ্যে একটি প্রবল * 
চেষ্টা, অক্লান্ত সাধনা, এঁকটি সমগ্র দৃষ্টি ছিল। এই 
উদ্যোগের মহিমাকে শক্তিমতী প্রতিভা আপন লক্ষ্যীভূত- | 
করেছিল তার স্পষ্ট প্রমাণ. পাওয়া যায় মহাভারত 


নামটিতেই। মহাভারতের ন সমুচ্ছ্লরূপ যীরা ধ্যানে “ :. 


দেখেছিলেন মহাভারত নামকরণ তাদেরই কৃত। সেই... 

রূপটি একই কালে ভৌমগুলিক রূপ এবং মানস রূপ 


_ *ভারতবর্মের মনকে দেখেছিলেন তারা মনে। সেই 


বিশদৃপ্টির প্রবল আনন্দে তীর! ভারতবর্ষে চিরকালের 
শিক্ষার প্রশস্তভূমি পত্তন করে দিলেন। সে শিক্ষা 
ধশ্মেকশ্মে রাজনীতিতে সমাজ্গনীতিতে তত্বচ্ছানে 
বহুব্যাপক । তারপর থেকে ভারতবর্ম আপন নিষ্ঠর 
ইতিহাসের হাতে আঘাতের পর আঘাত , পেয়েচে, 
তার ম্দ্মগ্রন্থি বারম্বার বিশ্লিষ্ট হয়ে গেছে, দৈন্য এবং 
অপমানে সে জঙ্জর, কিন্তু ইতিহাস-বিস্মৃত সেই যুগের 
সেই কীর্তি এতকাল লোকশিক্ষার অবাধ জলসেক- 
প্রণালীকে নানা ধারায় পুর্ণ ও সচল করে রেখেচে। 
আস গ্রামে ঘর ঘরে তার প্রভাব আজও বিরাজমান। 
সেই মূল প্রবণ থেকে এই শিক্ষার ধার! যদি নিরন্তর 
প্রবাহিত না হোত, তাহলে দুঃখে দারিপ্রোে অসম্মানে 
দেশ বর্ববরতার অন্ধকূপে মন্ুুয্যত্ব বিসর্জন করত। সেইদিন 
ভারতবর্ষে যথার্থ আপন সজীব বিশ্ববিদ্যালয়ের সৃষ্টি । 
তার মধ্যে জীবনীশক্তির বেগ যে কত প্রবল তা স্পষ্টই 
বুঝতে পারি যখন দেখতে পাই সমুদ্রপারে জাভাম্বীপে 
"সর্বসাধারণের সমস্ত জীবন ব্যাপ্ত করে কী একটি 
কল্পলোকের স্থপ্টি সে , এই আধ্যেতর জাতির 
চরির্জে, তার কল্পনায়, রূপরচনায় কীরকম সে 


-.4নিরন্তর সক্রিয় । 


@ 

জ্ঞানের একটা দিক আছে তা বৈষয়িক । সে রয়েচে, 
জ্ঞানের বিষয় সংগ্রহ করবার লোভকে অধিকার করে, সে" 
উত্তেজিত করে পাণ্ডিত্যের অভিমানকে। এই কুপণের € 
‘ভাণ্ডারের অভিমুখে কোনো মহৎ প্রেরণা উৎসাহ 
পায় না। ভারতে এই যে মহীভারতীয় বিশ্বদ্যালয়- > 
যুগের উল্লেখ করলেম, সেই যুগের মধ্যে তপস্য| ছিল, 
তার কারণ ভাণ্ডারপুরণ তার লক্ষ্য ছিল না, তার উদ্দেশ্য षे 
ছিল সর্বজনীন চিত্তের উদ্দীপন, উদ্বোধন, চারিত্রস্থষ্টি । { 
পরিপূর্ণ মনুষ্যত্বের যে আদর্শ জ্ঞানে কশ্মে হৃদয়ভাবে 
ভারতের মনে উদ্ভাসিত হয়েছিল, এই উদ্যোগ তাকেই 
সঞ্চারিত করতে চেয়েছিল চিরদিনের জন্য সর্বসাধারণের 
জীবনের মধ্যে, তার আর্থিক ও পারমাচর্থিক সদতির 
দিকে, কেবলমাত্র তার বুদ্ধিতে নয়। 

নালন্দা বিক্রমশীলার বিগ্যায়তন সন্বন্ধেও এই কথা 
খাটে। সে যুগে যে বিদ্যার মহত্মূল্য দেশের লোক 
গভীরভাবে উপলব্ধি করেছিল, তাকে সমগ্র সম্পূর্ণতায় 
কেন্দ্রীভূত করে সর্বজনীন জ্ঞানসত্র রচনা করবার ইচ্ছা * 
স্বতই ভীরতবর্ষের মনে সমুগ্ভত হয়েছিল সন্দেহ নেই। 
ভগবান বুদ্ধ একদিন যে-ধর্ম্ম প্রচার করেছিলেন, সে-ধর্ম্ম 
তার নান! ऊद्ध, নানা অনুশাসন, তায়, সাধনার নানা 
প্রণালী নিয়ে সাধারণচিন্তের আন্তর্ভোম স্তরে প্রবেশ 
ব্যাপ্ত হয়েছিল । তখন দেশ প্রবলভাবে কামনা করেছিল शं 


. 


৮ 

, এই বহুশীখায়িত পরিব্যাপ্ত ধারাকে কোনো! কোনো 
* সুনির্দিষ্ট কেন্দ্রন্থলে উৎসরূপে উৎসারিত করে দিতে, 
সর্ববসাধারণের স্নানের জন্য, পানের জন্য, কল্যাণের জন্য। 
৬ এই ইচ্ছাটি যে কীরকম সত্য ছিল, কীরকম উদার, 
কীরকম বেগবান ছিল, তার প্রমাণ পাওয়া যায় এই 
অনুষ্ঠানের মধ্যেই, এর অকুপণ এশ্বধ্যে। বিখ্যাত 
চৈনিক পরিব্রাজক হিউয়েন সাঙ বিশ্ময়োচ্ছ নিত ভাষায় 
এই বিদ্যা-নিকেতনের বর্ণন! করেচেন। তীর লেখনীচিত্রে 
দেখতে পাই, এর অলঙ্করণ-রেখায়িত শুক্তিরক্রস্তস্তশ্রেণী, 


এর অভ্রভেদী হৰ্ম্ম্যশিখর, ধূপস্থগন্ধি মন্দির, ছায়ানিবিড় 








আত্ম বন, নীলপঞ্সে প্রফুল্ল গভীর সরোবর । তিনটি বড়ো! 
ধড়ে। বাড়িতে এখানকার গ্রন্থাগার ছিল। তাদের নাম 
রত্সাগর, রত্দধি, রত্রপ্ক । রত্বদধি নয়তল1; সেইখানে 
প্রজ্ঞাপারমিতাসূত্র এবং অন্যান্য শান্দ্রগ্রন্থ রক্ষিত ছিল। 
चळ রাজ! পরে পরে এই সঙ্ঘের বিস্তার সাধন করেচেন, 
-চারিদিকে উন্নত চৈত্য উঠেচে, সেই চৈত্যগুলির মধ্যে মধ্যে 
শিক্ষাভবন, তর্কসভা-গুহ, প্রত্যেক সরোবরের চারিদিকে 
বেঁদী ও মন্দির, স্থানে স্থানে শিক্ষক ও প্রচারকদের জন্যে 
* চারতলা বাসস্থান। এখানকার গুহনিস্্ীণে কীরকম 
সুত্র সতর্কতা, সেই প্ৰসঙ্গে ডাক্তার স্পুনার বলেন__ 
আঞুঘিক কালে যে-রকমের ইট ও গীথুনি প্রচলিত, 


-:/ এখানকার গৃহনিপ্্রীণের উপকরণ ও যোজনাপদ্ধতি তার 


3 

চেয়ে অনেক গুণে শ্রেষ্ঠ। ইৎসিঙ * বলেন-_-এই , 
বিভালয়ের প্রয়োজন নির্ববীহের জন্য দুই শতের অধিক * 
গ্রাম উৎসর্গ করা হয়েচে; বহুসহক্র ছাত্র ও অধ্যাপকের 
জীবিকার উপযুক্ত ভোজ্য প্রত্যহ প্রচুর পরিমাণে গ্রামের 
অধিবাসীরা নিয়মিত জুগিয়ে থাকে। 
এই বিদ্ধায়তনগুলির মধো, শুধু বিদ্ধার সঞ্চয় মাত্র 

নয়, বিদ্যার গৌরব ছিল প্রতিষ্ঠিত । যে সকল আচার্য্য * js 
অধ্যাপক ছিলেন, হিউয়েন সাঙ বলেন তাদের যশ বলুদূর- 
ব্যাপী, তাদের চরিত্র পবিত্র অনিন্দনীয়। তার! সদ্ধন্মের 
অনুশাসন অকুত্রিম শ্রদ্ধার সঙ্গে পালন করেন। অর্থাৎ, 
যে-বিদ্ধ! প্রচারের ভার ছিল তাদের পরে, সমস্ত দেশ এবং 
দূরদেশের ছাত্রের তাকে সম্মান করত; ওই সন্মানকে 
উচ্দ্বল করে রক্ষা করবার দায়িত্ব ছিল তাদের পরে, কেবল 
মেধ! দারা নয়, বছশ্রদতের দ্বারা নয়, চরিত্রের দ্বারা, রি 
অন্মলিত কঠোর তপস্তার দ্বারা। এটা সম্ভব হতে . 
পেরেছিল, কেননা সমস্ত দেশের শ্রদ্ধা এই সাত্বিক আদর্শ. " 
তাদের কাছে প্রত্যাশা করেচে। আচার্য্যের জানতেন * 
দূর দূর দেশকে জ্ঞান বিতরণের মহৎ ভার তাদের পরে 

সমুদ্রপর্ববত পার হয়ে, প্রাণপণ কঠিন দুঃখ স্বীকার করে: 
বিদেশের ছাত্রের! আসচে তাদের কাছে জ্ঞানপিপাসায়্‌ । 
এইভাবে বিষ্ধার পরে সর্ববজনীন শ্রদ্ধা থাকলে বীরঃ$বিদ্যা 
বিতরণ করেন আপন যোগ্যতা সম্বন্ধে শৈথিল্য তাদের ২ 

পক্ষে সহজ. হয় না। সমস্ত দেশের ক্লাপ্রতিভাও 
५ আপন শ্রদ্ধার অর্দ্য এখানে পূর্ণ শক্তিতে নিবেদন 
কদরেছিল। সেই উপলক্ষ্যে দেশ আপন শিল্পরচনার 
উৎকর্ষ এই বিদ্যামন্দিরের ভিত্তিতে ভিত্তিতে মিলিত 
করেচে, ঘোষণা, করেছে, ভারতের কলাবিদ্যা ভারতের 
বিশ্ববিদ্যাকে প্রণাম করেছে। 
একটি কথা এই প্রসঙ্গে মনে রাখ! চাই, তখনকার 
রাজাদের প্রাসাদভবন বা ভোগের স্থান কোনো বিশেষ 
সমারোহে ইতিহাসের স্মৃতিকে অধিকার-চেষ্টা করেছিল 
তার প্রমাণ পাইনে । এই চেষ্টা যে নিন্দনীয় ত! বলিনে, 
কেননা সাধারণত দেশ আপন এশ্ধ্যগৌরব প্রকাশ 
করবার উপলক্ষ্য রচনা করে আপন নুপতিকে বেষ্টন 
করে, সমস্ত প্রজার আন্মসন্মীন সেইখানে কলানৈপুণ্যে 
শোভা প্রাচুর্য্যে ममूज्यल হয়ে ওঠে । যে কারণেই হোক 
অতীত ভারতবর্ষের সেই চেষ্টাকে আমরা আজ দেখতে 
. পাইনে। হয়তো রাজীসনের খ্রুবত্বথ ছিল ন! বলেই 
সৈখানে ক্রমাগতই  ধ্বংসধূমকেতুর সম্পাঞ্জনী কাজ 
ক্করেচে। কিন্তু নালুন্দ! বিত্রামশীল! প্রভৃতি স্থানে স্মাতি- 
* রক্ষণ-চেষ্টার বিরাম ছিল না। তার প্রতি দেশের ভক্তি 
দেশের বেদন! .যে কৃত প্রবল ছিল এই তার একটি 
শর । 
আপন সর্বশ্রেষ্ঠ বিস্তার প্রতি সর্ববজনের যে উদ্দীর 

শ্রদ্ধা প্রভৃত ত্যাগস্বীকারে অকুন্টিত, সেই আুকত্রিম শরদ্ধাই 
ছিল স্বদেশীয় বিশ্ববিদ্যালয়ের যথার্থ প্রাণউৎস । 

এ কথা| সহজেই কল্পন| কর! যায় যে, জ্ঞানসাধনীার 
এই সকল বিরাট যজ্ঞভূমিতে মানুষের মনের সঙ্গে মনের 
কীরকম অতি বৃহৎ, ও নিবিড় সংঘর্ষ চলেছিল, তাতে 
ধীশক্তির বহ্নিশিখা কীরকম নিরন্তর প্রোচ্দ্বল হয়ে 
থাকত। ছাপানে| টেক্স্ট্‌ বুক থেকে নোট দেওয়া 
নয়, অন্তর থেকে অন্তরে অবিশ্রীম উদ্যম সঞ্চার কর! । 
বিদ্যায়, বুদ্ধিতে, জ্ঞানে দেশের বীর! স্ুধীশ্রেষ্ঠ, দূর দূরান্তর 
থেকে এখানে তারা সন্মিলিত । ছাত্রেরাও তীক্ষুবুদ্ধি, 
অদ্ধাবান, স্থযোগ্য ; দ্বারপণ্ডিতের কাছে কঠিন পরীক্ষা 
দিয়ে তবে তার! পেয়েচে প্রবেশের অধিকার ৷ হিউয়েঈ 
সাঙ লিখেচেন এই পরীক্ষায় দশ জনের মধ্যে অন্তত সাত 
আট জন वर्ज्छिऊ হোত। অর্থাৎ তৎকালীন ম্যাটি,- 
কুলেশনের বে ছাকনি ছিল তাতে মোটা মোটা कीक ছিল 
না। তার কারণ, সমস্ত পৃথিবীর হয়ে আদর্শকে বিশুদ্ধ 
ও উন্নত রাখবার দায়িত্ব ছিল জাগন্ধক । লোকের মনে 
উদ্বেগ ছিল পাছে অধথ| প্র্রয়ের দার! विज 
অধঃপতনে দেশের পক্ষে মানসিক আত্মঘাত ঘটে। 
নানা. প্রকৃতির মন এখানে একজায়গায় সম্বিত 
হোত, তারা একজাতীয় নয়, একদেশীয় 3ত্রয় । 
এক লক্ষ্য দৃঢ় রেখে এক জীবিকা-ব্যবস্থায় তার! 


- 

পরস্পরের অত্যন্ত ঘনিষ্ঠ এঁকা লাভ করেছিল । বিদ্যার 
সশ্মিলনক্ষেত্রে এই এক্যের মুল্য যে কতখানি তাও 
মনে রাখা চাই। তখন পৃথিবীর আরো नांना স্থানে 
বড়ো বড়ো সভ্যতার উচ্চ হয়েছিল কিন্ত জ্ঞানের তপস্যা 
উপলক্ষ্যে মানব মনের এমন বিশাল সমবায় আর 
কোথাও শোন! যায়নি । এর মূল কারণ, বিশ্বজনীন 
এজ মনুষ্যান্বের প্রতি স্থগভীর শ্রদ্ধা, বিদ্যার প্রতি গৌরব- 
বোধ, চিন্তসম্পদ খারা নিজে পেয়েছেন व! স্থপ্টি করেচেন 
সেই পাওয়ার ও স্থষ্টির পরম আনন্দে সেই সম্পদ দেশ- 
ধিদেশের সকলকে দান করবার একা দায়িত্বজ্ছান । 
আজ নিজের প্রতি, মানুষের প্রতি, নিজের সাধনার 
‘প্রতি, আলপ্যুবিজড়িত অশ্রদ্ধার দিনে বিশেষ করে 
আমাদের মনে করবার সময় এসেচে, যে, মানব ইতিহাসে 
«> সর্ববাঞ্রে ভারতবর্ষেই জ্ঞানের বিশ্বদানযজ্ঞ উদার দাক্ষিণ্যের 
| সঙ্গে প্রবর্তিত হয়েছিল । বাংলা দেশের পক্ষ থেকে 
আরে। একটি কথা৷ আমাদের মনে রাখবার যোগ, 
* নালন্দায় হিউয়েন সাঙের যিনি গুরু ছিলেন তিনি ছিলেন 

-বাঁডালী, তার নাম শীলভত্র ; “তিনি বাংলা দেশের কোনো 

* এক স্থানের রাজা; ছিলেন, রাজ্য ত্যাগ করে বেরিয়ে 

আসেন। এই সঙ্জে যারা শিক্ষাদান করতেন -তীঁদের 
* ০ সক্তন্ভার মধ্যে একলা কেবল ইনিই সমস্ত শান্তর সমস্ত 
+ : সূত্ৰ ব্যাখ্যা করতে পারতেন । 

সেকালে বৌদ্ধভারতে সঙ্ঘ ছিল নানুস্থানে। সেই 
সকল সঙ্জে সাধকের! শাস্তন্দেরা তন্জ্ঞানীরা শিষ্যেরা 4 
সমবেত হয়ে জ্ঞানের আলোক জ্বালিয়ে রাখতেন, বিস্যার 
পুষ্টিসাধন করতেন। নালন্দা বিক্রমশীলা তাঁদেরই 
বিশ্বরূপ, তাঁদেরই স্বাভাবিক পরিণতি । 

উপনিষদের কালেও ভারতবর্ষে এইরকম বিদ্াকেন্দ্রের 
স্থ্টি হয়েছিল তার কিছু কিছু প্রমাণ পাওয়া যায়। 
শতপথত্রাহ্মণের অন্তর্গত বৃহদারণ্যক উপনিষদে আছে, 
আরুণির পুত্র শ্বেতকেতু পার্পলদেশের “পরিযদ”-এ 
জৈবালি প্রবাহণের কাছে এসেছিলেন। এই স্থানটি 
আলোচনা করলে বোঝা যায় এ পরিষদ এ দেশের 
বড়ো বড়ো জ্ঞানীদের সমবায়ে । এই পরি্ষিদ জয় করতে 
পারলে বিশেষ প্রতিষ্ঠা লাভ হোত। অনুমান করা 
যায় যে, সমস্ত পাশলদেশের মধ্যে উচ্চতম শিক্ষার * 
উদ্দেশে সম্মিলিতভাবে একটা প্রতিষ্ঠান ছিল, বিদ্যার 
পরীক্ষা দেবার জন্যে সেখানে অন্যত্র থেকে লোক 
আসত। উপনিষদ কালের বিদ্যা যে স্বভাবতই স্থানে 
স্থানে শিক্ষা আলোচন! তর্ক বিতৃর্ক ও জ্ঞানসংগ্রহ্ছের 
জন্য আপন আশ্রয়রূপে পরিষদরচনা করেছিল ত 
নিশ্চিত অনুমান কর! যেতে পারে । 


চা 


” 
যুরোপের ইতিহাসেও সেইরকম ঘটেচে। জ্রেখীনে * 


_বৃন্টধৰ্শ্্মের आंब्रड কালে পুরাতন ধর্ম্মের সঙ্গে নূতনী 

ধর্মের ছন্দ এবং নিষ্ঠ র উৎপাড়নের ছার! নবদীক্ষিতদের- 
“ভক্তির পরীক্ষা চলেছিল। অবশেষে ক্রমে যখন .এই 
ধন্ম সাধারণ্যে স্বীকৃত হোলো তখন স্বভাবতই পুজার 
ধারার পাশেপাশেই তব্বের ধারা প্রবাহিত হোলে! । 
বাধ যদি বেঁধে না দেওয়া যায় তবে ব্যক্তিবিশেষের 
বিশেষ প্রকৃতির প্ররোচনায় ভক্তির বিষয় বিচিত্ররূপ ও 
২*. বিরুতরূপ নিতে থাকে। তখন তর্ক অবলম্বন করে 
বিচারের প্রয়োজন হয়। বিশ্বাস তখন বুদ্ধির সাহায্যে 
জ্ঞানের সাহায্যে আপন স্থায়ী ও বিশুদ্ধ ভিত্তির সন্ধান 
করে। ভঁখন তার প্রশ্ন ওঠে, কশ্মৈ দেবায় হুবিষ! 
বিধেম। ভক্তি তখন কেবলমাত্র পূজার বিষয় न| হয়ে 
বিভার বিষয় হুয়ে ওঠে। এইরকম অবস্থায় মুরোপের 
নানাস্থানে আচাধ্য ও ছাত্রদের সন সৃষ্টি হচ্ছিল। তার 
. মধ্যে থেকে নির্বাচনের দরকার হোলো। কোথায় 
«सिंक আদ্ধেয় কোথায় তা প্রামাণিক, ত! স্থির করবার 
ভার নিলে রোমের প্রধান ধর্শ্মসঙ্ব, তারি সঙ্গে রাজার 

* শাসন ও উৎসাহ | 

“ সকলেই জানেন; সে সময়কার আলোচ্য বিদ্যায় 
i "প্রধান স্থান ছিল তর্ক শাস্ত্রের । তখনকার পণ্ডিতের! 
জানতেন i৪le০6i০ সকল বিজ্ঞানের মুলবিভ্ঞান7- এর 
* _কণৰণ স্পষ্টই বোঝা যায়। শান্তৰের উপদেশগুলি বাক্যের 
> দ্বারা বন্ধ। সেই সকল আপগ্তবাক্যের অবিসন্বাদিত 





(> 
डं 

অথে পৌছতে গেলে শাব্দিক তর্কের প্রয়োজন হয়। . 
যুরোপের মধ্যযুগে সেই তর্কের যুক্তিজাল যে কীরকম * 
সুঙ্গন ও জটিল হয়ে উঠেছিল তা সকলেরই জান! আছেঁ। 
শান্ত্রজ্ঞানের বিশুদ্ধতার জন্য এই শ্যায়শাস্্র । সমাজরক্ষার 
“জন্য আর ছুটি বিগ্ভার বিশেষ প্রয়োজন, আইন এবং 
চিকিতসা । তখনকার যুরোপীয় বিশ্ববিদ্যালয় এই কয়টি 
বিদ্যাকেই প্রধানত গ্রহণ করেছিল । নালন্দাতে বিশেষ- > 
ভাবে শিক্ষার বিষয় ছিল হেতুবিদ্ধা, চিকিৎসাবিদ্যা, 
শব্দবিদ্যা। তার সঙ্গে ছিল তন্ত্র । 

ইতিমধ্যে যুরোপে মানুষের অন্তর ও বাহিরের _ 
পরিবর্তনের সঙ্গে সঙ্গে সেখানকার যুনিভসিটিতে মন্ত 
দুটি মূলগত পরিবর্তন ঘটেচে। ধর্ম্মশ্বান্রের প্রতি 
সেখানকার মন্ুয্যত্বের একান্তিক যে-নির্ভর ছিল সেটা 
ক্রমে ক্রমে শিথিল হয়ে এল। একদিন সেখানে * * 
মানুষের জ্ঞানের ক্ষেত্রের প্রায় সমস্ডট! ধর্ম্মশান্ের সম্পূর্ণ 
অন্তর্গত না হোক, অন্তত শীসনগত ছিল। লড়াই করতে 
করতে অবশেষে সেই অধিকারের কর্তন্বভার তার হাত * 
থেকে স্মলিত হয়েচে। বিজ্ঞানের সঙ্গে যেখানে भोळी 
বাক্যের বিরোধ সেখানে শাস্ত্র আজ পরাভূত, বিজ্ঞান * ক 
আজ. -আপন স্বতন্ত্র বেদীতে একেশ্বররূপে প্রতিষ্ঠিত, । 
ভুগোল ইতিহাস প্রভৃতি মান্মষের অন্যান্য শিক্ষণীয় প্রব্ত্রয়, * 
বৈজ্ঞানিক যুক্তিপদ্ধতির অনুগত হয়ে ধর্ম্মশান্ের বন্ধন . | 


. শা 

থেকে মুক্তি পেয়েচে। বিশ্বের সমস্ত জ্ঞাতব্য ও মন্তব্য 
বিষয় সম্বন্ধে মানুষের জিজ্ঞাসার প্রবণতা আজ 
"বৈজ্ঞানিক । আপ্তবাক্যের মোহ তার কেটে গেছে। 

এই সঙ্গে আর একট! বড়ো পরিবর্তন ঘটেচে ভাষা 
নিয়ে। একদিন লাটিন ভাবাই ছিল সমস্ত মুরোপের 
শিক্ষার ভাষা, বিদ্যার আধার। তার সুবিধা এই ছিল, 
সকল দেশের ছাত্রই এক পরিবর্্তনহীন -সাধারণভাষার 
যোগে শিক্ষালাভ করতে পারত। কিন্তু তার প্রধান 
ক্ষতি ছিল এই যে, বিদ্যার আলোক পাপ্ডিত্যের 
ভিত্তিসীম। এড়িয়ে বাইরে অতি অল্লহ পৌছত। যখন 
থেকে যুরোপের প্রত্যেক জাতিই আপন আপন ভাষাকে 


* শিক্ষার ঝুহনরূপে স্বীকার করলে, তখন শিক্ষা ব্যাপ্ত 


হোলো! সর্ববসাধারণের মধ্যে । তখন বিশ্ববিদ্যালয় সমস্ত 
দেশের চিত্তের সঙ্গে অন্তরঙ্গরূপে যুক্ত হোলো। শুনতে 
কথাটা স্বতোবিরদ্ধ কিন্তু সেই ভাষাস্বীতন্তরযের সময় 
থেকেই সমস্ত যুরোপে বিদ্যার যথার্থ সমবায় সাধন 
হয়েচে। এই স্বাতন্ত্য যুরোপের চিৎপ্রকর্ষকে খণ্ডিত 
* না করে আশ্চরযুর্ূপে সন্মিলিত করেচে। স্বুরোপে এই 
স্বদেশী ভাষায় বিদ্যার মুক্তির সঙ্গে সঙ্গে তার জ্ঞানের 
এম্মধ্য বেড়ে উঠল, ব্যাপ্ত হোলে! সমস্ত প্রজার মধ্যে, 


> _ যর হোলো! প্রতিবেশী ও দূরবাসীদের জ্ঞানসাধনার 


সঙ্গে, স্বতন্ত্রক্ষেত্রের সমস্ত শস্য সংগৃহীত (হোলো যুরোপের 





* প্রয়োজন নেই। আমার বলবার মোট কথাটি এই যে, 

« 
সাধারণ ভাণ্ডারে। এখন সেখানে যুনিভ্ধসিটি যেমন 
উদারভাবে সকল দেশের, তেমনি একান্তভাবে আপন £ 
দেশের। এইটেই হচ্চে মানুষের প্রকৃতির অনুগতা 
কারণ মানুষ যদি সত্যভাবে নিজেকে উপলব্ধি না করে 
তাহলে সত্যভাবে নিজেকে উৎসর্গ করতে পারে না। 
বিশ্বজনীনতার দাক্ষিণ্য বাস্তব হতে পারে না, সেই সঙ্গে 
ব্যক্তিন্বাতম্ম্বের উৎকর্ষ যদি বাস্তব না হয়। এসিয়ার 8.2 
মধ্যযুগে বৌদ্ধধর্ম্মকে তিববত চীন মঙ্গোলিয়া গ্রহণ 
করেছিল, কিন্তু গ্রহণ করেছিল নিজের ভাষাতেই । এই 
জন্যেই সে সকল দেশে সে ধর্ম স্বজনের অন্তরের - 
সামগ্রী হতে পেরেচে, এক একটি সমগ্র জাতিকে 
মানুষ করেচে, তাকে মোহান্ধকার থেকে উদ্ধার * 
করেচে। 

যুনিভসিটির উৎপত্তি সন্বন্ধে বিস্তারিত বর্ণনার * 


বিশেষ দেশ বিশেষ জাতি যে-বিদ্ধার সম্বন্ধে বিশেষ প্রীতি, 
গৌরব ও দায়িত্ব অনুভব করেছে তাকেই রক্ষা ও প্রচারের 
জন্যে স্বভাবতই বিশ্ববিগ্ভালয়ের প্রথম, 'र्टि । যে ইচ্ছা 
সকল স্থষ্টির মুলে, সমস্ত দেশের সেই ইচ্ছাশক্তির থেকেই * 
তার উল্ধর 1 এই ইচ্ছার মূলে থাকে লক্তির এশ্বর্য্য। 

সেই এশ্বধ্য দাক্ষিণ্য দ্বারা নিজেকে ন্বতই প্রকাশ করত. * 


চায়, তাকে নিবারণ করা যায় না। री 

সমস্ত সভ্যদেশ আঁপন বিশ্ববিদ্যালয়ের ক্ষেত্রে জ্ঞানের 
অবারিত আতিথ্য করে থাকে । যার সম্পদে উদ্ছত্ত 
“আছে সেই ডাকে অতিথিকে । গৃহস্থ আপন অতিথি- 
শালায় বিশ্বকে স্বীকার করে । নালন্দায় ভারত আপন 
জ্ঞানের অনসত্র খুলেছিল স্বদেশ-বিদেশের সকল 
অভ্যাগতের জন্য । ভারত সেদিন অনুভব করেছিল তার 
৯ এমন সম্পদ পর্যাপ্ত পরিমাণে আছে, সক্রল মানুষকে 
দিতে পারলে তবেই যার চরম সার্থকতা । পাশ্চাত্য 
মহাদেশের অধিকাংশ দেশেই বিদ্যার এই অতিথিশালা 
বন্তমান। - সেখানে স্বদেশী-বিদেশীর ভেদ নেই, সেখানে 
জ্ঞানের বিশ্বক্ষেত্রে সব মানুষই পরস্পর আপন। 
* সমাজের আর আর প্রায় সকল অংশেই ভেদের প্রাচীর 
প্রতিদিন ছুলভ্ব্য হয়ে উঠচে ; কেবল মানুষের আমন্ত্রণ 
2. রইল জ্ঞানের এই মহাতীর্থে । কেননা এইখানে দৈন্য- 
-স্বীকার,.এইখানে রুপণতা ভদ্রজাতির পক্ষে সকলের চেয়ে 
আত্মলাঘব॥ সৌভাগ্যবান দেশের প্রাঙ্গণ এইখানে 

. বিশ্বের দিকে উন্মুক্ত । 
+" _ আমাদের দেশে যুর্নিভসিটির পত্তন হোলে! বাহিরের 
* দানের থেকে । সে দানে দাক্ষিণ্য অধিক নেই। তার 
রাজান্ুচিত, ফূপণত! থেকে আজ পর্য্যন্ত দুঃখ পাচ্চি। 
* _-ইংরেজের দেশে রাজদ্বারে যে অতিথিশালা খোল! আছে 
डं লণ্ডন ুনিভসিটিতে, এদেশের দরিদ্র পাড়ায় তারি 

একটা ছোট শাখ স্থাপন হোলো।। ভারতীয় বিদ্যা বলে * 
কোনে! একটা পদার্থ যে কোথাও আছে এই বিদ্যালয়ে, " 
গোড়াতেই তাকে অস্বীকার করা হয়েচে । এর স্বভাবটা 
পৃথিবীর সকল য়ুনিভসিটির একেবারে বিপরীত । এর 
দানের বিভাগ অবরুদ্ধ, কেবল গ্রহণের বিভাগ আপন 
ক্ষুধিত কবল উদঘাটিত করে আছে। তাতে গ্রহণের 
কাজও ঠিকমতো ঘটে न।। কেননা, যেখানে দেওয়া- 
নেওয়ার চলাচল নেই সেখানে পাওয়াটাই থাকে 
অসম্পূর্ণ । 

আধুনিককালে জীবনযাত্রা! সকল দিকেই জটিল। 
নৃতন নুতন নান! সমস্যার আলোড়নে মানুষের মন সর্ববদাই 
উৎক্ষুন্দ। নিয়ত তার নানা প্রশ্নের নান! উত্তর, তার 
নানা বেদনার নানা প্রকাশ সমাজে তরঙ্গিত, সাহিতো 
বিচিত্র ভঙ্গীতে আবস্তিত। বিশ্ববিদ্যালয়ে নানা যুগের 
अश्व আদর্শগুলি যেমন মনের সামনে বিধৃত, সঞ্চিত, তেমনি 
প্রচলিত সাহিত্যে প্রকাশ পাচ্চে প্রবহমান চিত্তের লীলা. 
চাঞ্চল্য । পাশ্চাত্য বিশ্ববিদ্যালয়ে, বাহিরের এই চিত্ত- 
মথনের সঙ্গে যোগ বিচ্ছিন্ন নয়। মানুষের শিক্ষার এই 
দুই ধারা সেখানে গঙ্জাযমুনার মতো মেলে । কেনন), " 
সেখানে. .লর্নন্ত দেশের একই চিত্ত তার বিভাকে 


নিরবচ্ছিয্নভাবে স্্টি করে তুলচে, পৃথিবীর স্ষ্টিকাধ্য-- * 


যেমন জলে স্থলে উভয়তই সক্রিয় । 
अ. ब . . 

বিশ্বরিদ্যালয় চর] 
* এ সংবাদ বোধ হয় সকলেই জানেন যে, বর্তমান 
কালের সঙ্গে পদক্ষেপ মিলিয়ে চলবার জন্যে ইংলগ্ডের 
যুনিভসিটিগুলিতে সম্প্রতি বিশেষভাবে আধুনিক শিক্ষা- 
বিস্তারের চেষ্টা প্রবৃত্ত । গত যুরোপীয় যুদ্ধের পরে 
অক্স্ফোর্ডে দর্শন, রাষট্রতন্থ, অর্থনীতির আধুনিক ধারার 
চচ্চা স্বীকার কর! হয়েচে । চারিদিকে কী ঘটচে, সমাজ 
কোন্দিকে চলেচে সেইটে যারা ভালো৷ করে “জানতে 
চায় তাদের সাহায্য করবার জন্যে ঝুনিভপ্সিটির এই 
উদ্ভোগ । ম্যাঞ্চেষ্টর যুনিভসিটি আধুনিক অর্থতন্ব এবং 
আধুনিক ইতিহাসের প্রতি বিশেষভাবে মনোযোগ করচে । 
বর্ধমান কালের চিন্তাছন্্ ও কশ্মসংঘাতের দিনে এইরূপ 
শিক্ষার ফলে ছাত্র ও ছাত্রীরা উপযুক্তভাবে আপন 
কর্তব্য ও জীবনযাত্রার জন্য প্রস্তুত হতে পারে । 
আমাদের দেশে বিদেশ-থেকে-পাওয়! বিশ্ববিদ্ভালয়ের 
»সঙ্গে দেশের মনের এ রকম সন্মিলন ঘটতে পারেনি । 
তা ছাড়া যুরোপীয় বিদ্যাও এখানে বদ্ধজলের মতো-_-তাঁর 
* চলৎ্ুরূপ আমরা দেখতে পাইন্চে। যে সকল প্রবীণ মত 
আসন্ন পরিবর্তনের মুখে, আমাদের সন্মুখে তার! স্থির 
থাঁকে এব সিদ্ধান্তরূপে । সনাতনহ্থমুগ্ধ আমাদের মন 
তাদের ফুল চন্দন্ন “দিয়ে পুজা করে থাকে । যুরোপীয় 
* ৰিল্লাকোঁ আমরা স্াবরভাবে পাই এবং তার থেকে বাক্য 
* চয়ন করে আবৃত্তি করাকেই আধুনিকরীতির বৈদগ্্য বলে 

কারণে তার সম্বন্ধ নূতন" চিন্তার সাহস 
আমাদের থাকে না। দেশের জনসাধারণের সমস্ত ছুরাহ 
প্রশ্ন, গুরুতর প্রয়োজন, কঠোর বেদনা আমাদের 
বিশ্ববিদ্যালয় থেকে বিচ্ছিন্ন । এখানে দুরের বিদ্ধাকে 
আমরা আয়ন্ত করি, জড় পদার্থের মতে৷ বিশ্লেষণের দ্বারা, 
সমগ্র উপলব্ধির দ্বারা নয়। আমরা ছিড়ে ছিড়ে বাক্য 
মুখস্থ ব্লুরি, এবং সেই টুক্রো-করা মুখস্বিগ্যার পরীক্ষা *- ४ 
দিয়ে নিক্তি পাই। টেক্স্ট্-বুক্‌ সংলগ্ন আমাদের মন 
পরাশিত প্রাণীর মতো! নিজের খাগ্ নিজে সংগ্রহ করবার 
নিজে উদ্ভাবন করবার শক্তি হারিয়েছে । 

ইংরেজি ভাষ! আমাদের প্রয়োজনের ভাষা, এই জন্যে 
সমস্ত শিক্ষার কেন্দরস্থলে এই বিদেশী, ভাষার . ঠঁতি 
আমাদের লোভ ; সে প্রেমিকের প্রীতি নয়, কুপগের 


আসক্তি । ইংরেজি সাহিত্য পড়ি, প্রধান লক্ষ্য থাকে *; 


ইংরেজি ভাষা আয়ত্ত করা, অর্থাৎ ফুলের কীটের মতো 


আমাদের মন, মধুকরের মতো নয়॥ মুষ্টিভিক্ষায় যে দান” 


সংগ্রহ করি, ফর্দ ধরে তাঁর পরীক্ষা দিয়ে থাকি । সে* 


পরীক্ষায় পরিমাণের হিসাব দেওয়া ; সেই পরিমাঁথগত > 
পরীক্ষার তাগিদে শিক্ষা করতে হয় ওজনদরে। বিদ্াকে । 00 


চিস্তের সম্পদ বলে গ্রহণ কর! অনাবশ্যক হয় যদি তাকে 
সা করি। এ রকম বির দানেগু খুব 


নেই, না। এমন দৈস্যের অবস্থাতেও কখনো 
০2 
क ल . 

কখনো এমন শিক্ষক মেলে শিক্ষাদান ভ 
ভিনি নিজঞ্ঞণেই জ্ঞান দান করেন, নিজের অন্তর থেকে 
শিক্ষাকে অন্তরের সামগ্রী করেন, তার অনুপ্রেরণায় 
ছাত্রদের মনে মননশক্তির সঞ্চার হয়, বিশ্ববিগ্ভালয়ের 
বাইরে বিশ্বক্ষেত্রে আপন বিদ্যাকে ফলবান করে কৃতী 
ছাত্রেরা তার সত্যতার প্রমাণ দেয়। 

AM যে বিশ্ববিদ্যালয় সত্য সে এই রকম শিক্ষককে 
আকর্ষণ করে, শিক্ষার সাহায্যে সেখানে মনোলোকে 
স্বষ্টিকার্য্য চলে, এই স্থষ্টিই সকল সভ্যতার মূলে । কিন্তু 
আমাদের বিশ্ববিদ্যালয়ে এমনতরো যথার্থ শিক্ষক না 
হলেও চলে। হয়তে| বা ভালোই চলে। কেননা 
এখান্কার পরীক্রাপদ্ধতিতে যে-ফলের প্রতি দৃষ্টি সে 
'আহরণ-করা ফল, ফলন-করা ফল নয়। দৈশ্ের নিষ্ঠ,র 

* *তাগিদে এমনতরো শিক্ষার প্রতি দেশের লোভ আছে 
কিন্তু ভক্তি নেই। তাই শিক্ষক ও ছাত্রদের উদ্যমকে 

** > পরিপুর্ণমাত্রায় সতর্ক করে রাখবার প্রয়োজন হয় না । 

* কেননা দেশের প্রত্যাশা! উচ্চ নয়; বাজারদরের হিসাব 
করে” যে পরীক্ষার মার্কা সে “চায়, সত্যের নিকষে তার 

--৯ মুল্য অতি সামান্য । এইজন্য দুষ্ধুল্য বিদ্যাকে সম্পূর্ণ 

সত্য করে তোলবার মতো শ্রদ্ধা রক্ষা করা এত কঠিন 

* তাই শৈথিল্য তার মড্জায় প্রবেশ করেছে । 

- অভাব থেকে বিশ্ববিস্ভালয় শত্রু অন্থাত্র 








ee 

আছে। যেমন জাপানে । জাপান য়ন স্পষ্ট বুঝলে * ৮ र 


যে, আধুনিক যুরোপ আজ যে-বিদ্যার প্রভাবে विश्रविकद्री 
তাকে আয়ন্ত করতে না পারলে সকল দিকেই পদ্মাভব 
সুনিশ্চিত, তখন জাপান প্রাণপণ আকাঙ্ক্ষার বেগে আপন 
সগ্ভঃগ্রতিষ্ঠিত বিশ্ববিদ্যালয়ে সেই মুরোপীয় বিগ্ার পীঠস্থান 
রচন| করলে । বিদ্যাসাধনার আধুনিক মানবসমাজে তার 
লেশমাত্র অগৌরব না ঘটে এই তার একান্ত স্পদ্ধা ॥ 
স্থতরাং সমস্ত জাতির শিক্ষাদানকাধ্যে সিদ্ধির আদর্শকে 
খাটো করে নিজেকে বঞ্চনা করার কথা তার মনেও আসতে 
পারে না। আমাদের দেশে বিগ্ভায় সফলতার কুত্রিম 
আদর্শ অনেকটা পরিমাণে পরের হাতে । বিদেশী মানবের! 
नान পরিমাণে কতটুকু হলে তাদের আশু প্রয়োজনের 
হিসাবে সন্তম্ট হন তার একট! ওজন বুঝে নিয়েছিলুম । 
প্রথম থেকেই প্রধানত এই জগ্যই বিগ্ভার আন্তরিক, 
আদর্শের প্রতি নিষ্ঠা আমাদের হাস হয়ে এসেচে । 
জাপানে বিগ্াকে সত্য করে তোলবার ইচ্ছার প্রমাণ 
পাওয়া গেল যখন স্বদেশী ভাষাকে সে আপন শিক্ষার * 
ভাষা করতে বিলম্ব করলে न] । সর্ববজনের ভীষার 
ভিতর দিয়ে বিশ্ববিগ্ছালয়কে সর্বজনের করে তুললে, 
শিক্ষিত ও অশিক্ষিতের মধ্যে চিন্ত-প্রসারের পথ অবাধ 
প্রশস্ত হয়ে উঠল। তাই আজ সেখানে समळ দ্রেশে > 
বুদ্ধির জ্যোতি অবারিতভাবে দীপ্যমান। खा 


না 


৫ 

আমাদের * দেশে মাতৃভাষায় একদা যখন শিক্ষার 

"আসন প্রতিষ্ঠার প্রথম প্রস্তাব ওঠে তখন অধিকাংশ 

ইংরৈজিজানা বিদ্বান আতঙ্কিত হয়ে উঠেছিলেন । সমস্ত 

দেশের সামান্য যে-কয়জন লোক ইংরেজি ভাবাটাকে 

কোনোমতে ব্যবহার করবার সুযোগ পাচ্চে তাদের ভাগে 

উক্ত ভাষার অধিকারে পাছে লেশমাত্র কমতি ঘটে এই 

४ + ছিল তাদের ভয়। হায়রে, দরিদ্রের আকাঙ্ক্ষা দরিদ্র । 

এ কথা মানতে হবে জাপান স্বাধীন দেশ। 

সেখানকার লোক বিগ্ভার যে মূল্য স্থির করেচে সে মূল্য 

পুরো৷ পরিমাণে মিটিয়ে দিতে কৃপণতা করেনি। আর 

হতভাগা আমর! পুলিস ও ফৌজ বিভাগের ভূরিভোজনের 

ভূক্ত-শেষ রাজ্রস্বের উচ্ছিষ্টকণ! খুঁটে তারি দামে বিদ্ধার 

ঠাট কোনোমতে বজায় রাখচি ফাকা মাল-মসলায়। 

*  *% আমাদের কাথার ছিদ্র ঢাকতে হয় ছেঁড়া কাপড়ের তালি 

দিয়ে। তাতে গৌরব নেই, কেবল কিছু পরিমাণে 

লজ্জা নিবারণ ঘটে, লোক-দেখানো মান রক্ষা! হয়, 
২... *. জীর্ণতা সত্বেও আবরণট! থাকে । 

=, * এটা সত্য কথা । ‘কিন্তু আক্ষেপ করে যখন কোনোই 

- "झन ,নেই তখন এর দোহাই দিয়ে নিজের চেষ্টার 

খর্বৰ করলে চলবে নাঃ তুফান উঠেচে বলেই হাল আরো! 

; * आस्क করেই ধরতে হবে। যে বিভাকে এতদিন আমরা 

bs - বিদেশের নিলামে সম্ভায় কেনা ভাঙ! বেঞ্চিতে বসিয়ে 

রেখেচি, তাকে স্বদেশের চিত্তবেদীতে সমাদরে বসাতেই , 
হবে। বিশ্ববিদ্যালয়কে যখন বধার্থভাবে স্বদেশের সম্পদ * 


করে তুলতে পারব তখন সমস্ত দেশের অন্তরের এই 
দাবী তার কাছে সার্থক হবে__অদ্ধয়া দেয়ং__দান কর! 
চাই শ্রদ্ধার সঙ্গে। সেই শ্রদ্ধার অন্ন প্রাণের সঙ্গে 
মেলে, প্রাণশক্কিকে জাগিয়ে তোলে । 

অনেক দিন থেকে ইংরেজি বিদ্যার খাঁচা স্থাবর- 
ভাবে আমাদের দেশে রাজবাড়ির দেউড়িতে রক্ষিত 
ছিল। এর দরজা খুলে দিয়ে দেশের চিন্তশক্তির জন্য 
যে নীড় নিশ্মীণ করতে হবে সব প্রথমে আশুতোষ সে 
কথা বুঝেছিলেন। প্রবল বলে এই জড়ত্বকে বিচলিত 
করবার সাহস তীর ছিল। সনাতনপস্থীদের দেশে 
বিশ্ববিগ্ভালয়ের চিরাচরিত প্রথার মধ্যে বাংলাকে স্থান 
দেবার প্রস্তাব প্রথমে তার মনে উঠেছিল ভীরু এবং 
লোভীদের নান! তর্কের বিরুদ্ধে। বাংলাভাষা আজও 
সম্পূর্ণরূপে শিক্ষার ভাষা হবার মতো! পাক! হয়ে ওঠেনি 


সে কথা সত্য। কিন্তু আশুতোষ জানতেন, যে,,না 


হবার কারণ তার নিজের শক্তি*দৈস্যোর মধ্যে নেই, সে 
আছে তার: অবস্থা-দৈম্যের মধ্যে । তাঁকে শ্রদ্ধা. করে 
সাহস করে শিক্ষার আসন দিলে তবেই সে আপন 
আসনের উপযুক্ত হয়ে উঠবে । আর তা! যদি कोरले 
অসম্ভব বলে গণ্য করি, তবে বিশ্ববি্ভালয় চিরদিনই 

বিলেতের অটমদানি টবের গাছ হয়ে থাকবে, সে টব 
* মূল্যবান হতে পারে, অলঙ্কৃত হতে পারে, কিন্তু গাছকে 
সে চিরদিন পৃথক করে রাখবে ভারতবর্ষের মাটি থেকে 
বিশ্ববিভ্ালয় দেশের সখের জিনিষ হবে, প্রাণের জিনিষ 
হবে না। 
তা ছাড়! বিশ্ববিদ্যালয়ের অগৌরব ঘোচাবার জন্যে 
(च পরীক্ষার শেষ দেউড়ি পার করে দিয়ে আশুত্যেষ এখানে 
গবেষণা বিভাগ স্থাপন ক্রেছিলেন। বিদ্যার ফসল 
শুধু জমানো নয়, বিদ্যার ফসল ফলানোর বিভাগ । 
লোকের অভাব, অর্থের অভাব, স্বজন-পারজনের প্রাতি- 
কূলত! কিছুই তিনি গ্রাহা করেন নি। বিশ্ববিদ্যালয়ের 
'আত্মশ্রদ্ধার প্রবর্তন হয়েচে এইখাঁনেই। তার প্রধান 
কারণ বিশ্ববিদ্যালয়কে আশুতোষ আপন করে দেখতে 
*« « পেরেছিলেন, সেই অভিমানেই এই বিদ্যালয়কে তিনি 
সমস্ত দেশের আপন করে তোলবার ভরসা করতে 
“ *. পারলেন। 
5 দেশের দিকে বিশ্ববিদ্যালয়ের যে মোটা বেড়াটা 
উজ করে তোল! ছিল, তার মধ্যে অবকাশ রচনা করতে 
১ "তিনি প্ৰবৃত্ত ছিলেন। সেই প্রবেশ পথ দিয়েই আমার 
মতো লোকের আজ এইখানে অকুষ্ঠিত মনে উপস্থিত 
= হও সম্ভবপর হয়েচে। আমার মহৎ সৌভাগ্য এই 
যে, বিশ্ববিদ্যালয়কে স্বদেশী ভাষায় দীক্ষিত করে নেবার 


TANT 
. 

পুণ্য অনুষ্ঠানে আমারও কিছু হাত রইলঃ অন্তত নামটা রি 
রয়ে গেল। আমি মনে করি যে, স্বদেশের সঙ্গে * 
বিশ্ববিদ্যালয়ের মিলন-সেতুরূপেই আমাকে আহ্বান 
করা হয়েচে। স্বদেশী ভাষায় চিরজীবন আমি 
যে সাধনা করে এসেচি সেই সাধনাকে সন্মান দেবার 
জন্যেই বিশ্ববিদ্যালয় আজ্ত ভার সভায় আমাকে আসন 
দিলেন। “দুই কালের সন্ধিস্থলে আমাকে রাখলেন একটি 
চিহ্নের মতো। দেখলেম যথারীতি আমাকে পদবী 
দেওয়া হয়েচে অধ্যাপক ; এ পদবীতে যথেষ্ট সম্মান 
আছে, কিন্তু আমার পক্ষে এটা অসঙ্গত। এর দায়িত্ব 
আছে, সেও আমার পক্ষে হণ করা অসম্ভব। সাহিত্যের 
অত্রতব, তার শব্দের উৎপত্তি ও विधि উপাদ্গন, 
অর্থাৎ সাহিত্যের নাড়ীনক্ষত্র আমার অভিজ্ঞতার 
বহিভূতি। আমি অনুশীলন করেচি তার অথণ্ড রূপ, * 
তার গতি, তার ভঙ্গী, তার ইন্দিত। 

তখন আমার বয়স সতেরো, ইংরেজি ভাষার জটিল 
গহনে আলো-আধারে কোনোমতে হাহুড়ে চলতে 
পারি মাত্র। সেই সময়ে লণ্ডন যুনিভসিটিতৈ 
মাস তিনেকের জন্যে সাহিত্যের ক্লাসে ছাত্র ছিলেম।* 
আমাদের অধ্যাপক ছিলেন শুভ্রকেশ সৌমামুস্তি হেনরি 
মলি। সাহিত্য তিনি পড়াতেন তার অন্তরতর রসটুকু 
দেবার জন্তে। সেক্স্পিয়রের কোরায়োলেনস, টমাস 


> 


নি 


| 


if 


1. 





বিশ্নবিদ্যালয় ২৯ 


* ত্ৰাউনের বেরিয়ল আর্ন্‌ এবং মিলটনের প্যারাডাইস্‌ 
*রিগেন্ড_ আমাদের পাঠ্য ছিল। নোট প্রভৃতির সাহায্যে 


বইগুলি নিজে পড়ে আসতুম তার অর্থগ্রহণের জন্যে । 
অধ্যাপক ক্লাসে বসে মূৰ্ত্তিমান নোট বইয়ের কাঁজ করতেন 
না। যে কাব্য পড়াতেন তার ছবিটি পাওয়া যেত তীর 
মুখে মুখে, আবৃত্তি করে যেতেন অতি সরসভাবে, যেটি 
শব্দার্থের চেয়ে অনেক বেশি, অনেক গভীর সেটি পাওয়া 
যেত তার কণ থেকে । মাঝে মাঝে দুরূহ জায়গায় 
দ্রুত বুঝিয়ে যেতেন, পঠন-ধারার ব্যাঘাত করতেন না। 
রচনা শক্তির উৎকর্ষ-সাধন সাহিত্য শিক্ষার আর একটি 
আন্মুযঙ্গিক লক্ষ্য । এই দায়িত্বও তার ছিল। खांब 
শিক্ষণ সাহিত্য শিক্ষার কাজ মুখ্যত ভাষাতত্ব দিয়ে নয়, 
সাহিত্যের প্রত্বতত্ব দিয়ে নয়, রসের পরিচয় দিয়ে ও 
রচনায় ভাষার ব্যবহার দিয়ে। যেমন আর্ট শিক্ষার 
কাজ আক্িয়লজি আইকনোগ্রাফি দিয়ে নয়, 'আর্টেরই 
আন্তরিক রস-স্বরূপের ব্যাখ্যা দিয়ে। সপ্তাহে একদিন 
তিনি সমগ্রভাবে ছাত্রদের প্রদত্ত রচনার ব্যাখ্যা করতেন, 
তাঁর পদচ্ছেদ, প্যারাঞ্ঠাফ বিভাগ, শব্দপ্রায়োগের সুষ্ষনক্রণটি 
“বা শৌভনতা, সমস্তই ভীর আলোচ্য ছিল । সাহিত্য ও 
ভাষার স্বরূপবোব, তার আঙ্গিকের অর্থাৎ টেক্নিকের 7 
পরিচন্ম ও চর্চ্চাই সাহিত্য শিক্ষার প্রধান উদ্দেশ্য ह 
কথাটিই তীর ক্লাস থেকে জেনেছিলেম । Iz 


4৯৯ 
৮ A ৯৯ 
4 1728 











৯০ বিশ্ববিদ্যালয় रल 


বয়স যদি পর্ধযবসিতপ্রায় না হোত আর- যদি আমার" 
কর্তব্য হোত ক্লাসে সাহিত্যশিক্ষকতা করা তবে এই £ 
আদর্শ অনুসারেই কাজ করবার চেষ্টা করতুম। সম্ভবত 
আমার পক্ষে তার পরিণাম শোকাবহ হোত। কর্তৃপক্ষ 
এবং ছাত্রের৷ কেউ দীর্ঘকাল আমাকে সহা করতেন ন1। 
সেই সম্ভবপর সঙ্কট কাটিয়ে এসেচি । Ee 

আজ আমার শেষ বয়সে আমার কাছ থেকে কোনো! 
রীতিমতো কর্স্মপদ্ধতির প্রত্যাশা কর! ধর্ম্মবিরুদ্ধ, তাতে 
প্রত্যবায় আছে। আমার ক্লান্ত জীবনের সায়াহুকালে 
আমাকে বাংলা অধ্যাপকের সুলভ সংস্করণরূপে চালাতে 
গেলে তাতে কাজেরও ক্ষতি হবে, আমার পক্ষেও সেটা 
স্বাস্থ্যকর হবে না। আমি এই জানি যে, আজ কলিকাতা 
বিশ্ববিদ্যালয়কে বঙ্গবাণী-বীণাপাণির মন্দির-দ্বারে বরণ 
করে নেবার ভার আমার পরে। সেই কথা মনে রেখে * 
আমি তাকে অভিনন্দিত করি। এই কামনা করি যে, 
যখন ধুম-মলিন নিশীথপ্রদীপের নির্ববাপণের ক্ষণ এল * 
তখন বঙ্গদেশের চিত্তাকাশে নব সূর্ধ্যোদয়ের প্রত্যযুকে * 
যথার্থ স্বদেশীয় বিশ্ববিদ্যালক্স যেন, ভৈরবরাগে ঘোষণা 
করে, এবং রলাংলার প্রতিভাকে নব নব স্ষ্টির পথ, দিয়েন 
অক্ষয় রীন্ডিলোকে উত্তীর্ণ করে দেয়। * 

